HANA "2014Q1

บริษัท ฮานา ไมโครอิเล็คโทรนิคส จำกัด (มหาชน) และบริษัทย่อย

หมายเหตุประกอบงบการเงินระหว่างกาล

สำหรับงวดสามเดือนสิ้นสุดวันที่ 31 มีนาคม 2557

1.	ข้อมูลทั่วไป

1.1	ข้อมูลทั่วไปของบริษัทฯ

บริษัท ฮานา ไมโครอิเล็คโทรนิคส จำกัด (มหาชน) (“บริษัทฯ”) จัดตั้งขึ้นเป็นบริษัทจำกัดตามกฎหมายไทย และได้จดทะเบียนแปรสภาพเป็นบริษัทมหาชนจำกัดตามกฎหมายว่าด้วยบริษัทมหาชนจำกัด เมื่อวันที่ 27 มกราคม 2536 บริษัทฯประกอบกิจการในประเทศไทยโดยดำเนินธุรกิจหลักในการผลิตและจำหน่ายชิ้นส่วนอิเล็คทรอนิกส์ ที่อยู่ตามที่จดทะเบียนของบริษัทฯอยู่ที่ 65/98 ซอยวิภาวดี-รังสิต 64 แยก 2 แขวงตลาดบางเขน เขตหลักสี่ กรุงเทพมหานคร

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 (ปรับปรุง 2555) เรื่อง งบการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตาม บริษัทฯได้แสดงรายการในงบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด  ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้ได้จัดทำขึ้นโดยรวมงบการเงินของบริษัท ฮานา ไมโครอิเล็คโทรนิคส จำกัด (มหาชน) และบริษัทย่อย และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่                     31 ธันวาคม 2556 โดยไม่มีการเปลี่ยนแปลงโครงสร้างของกลุ่มบริษัทในระหว่างงวดปัจจุบัน

1.4	มาตรฐานการบัญชีใหม่

ก.	มาตรฐานการบัญชีใหม่ที่เริ่มมีผลบังคับใช้ในงวดบัญชีปัจจุบัน

บริษัทฯได้เปิดเผยมาตรฐานการบัญชี มาตรฐานการรายงานทางการเงิน การตีความมาตรฐานการบัญชีและการตีความมาตรฐานการรายงานทางการเงิน ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2557 ไว้แล้วในหมายเหตุประกอบงบการเงินสำหรับปีสิ้นสุดวันที่ 31 ธันวาคม 2556

ฝ่ายบริหารของบริษัทฯได้ประเมินแล้วเห็นว่ามาตรฐานการบัญชี มาตรฐานการรายงานทางการเงิน การตีความมาตรฐานการบัญชีและการตีความมาตรฐานการรายงานทางการเงินดังกล่าวไม่มีผลกระทบอย่างเป็นสาระสำคัญต่องบการเงิน

ข.	มาตรฐานการบัญชีที่จะมีผลบังคับในอนาคต

บริษัทฯได้เปิดเผยมาตรฐานการรายงานทางการเงิน ซึ่งจะมีผลบังคับใช้ในอนาคตไว้แล้วในหมายเหตุประกอบงบการเงินสำหรับปีสิ้นสุดวันที่ 31 ธันวาคม 2556

ฝ่ายบริหารของบริษัทฯได้ประเมินแล้วเห็นว่ามาตรฐานการรายงานทางการเงินดังกล่าวไม่เกี่ยวเนื่องกับธุรกิจของบริษัทฯ

1.5	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2556

2.	เงินสดและรายการเทียบเท่าเงินสด

เงินสดและรายการเทียบเท่าเงินสดตามที่แสดงอยู่ในงบแสดงฐานะการเงิน ณ วันที่ 31 มีนาคม 2557 และ 31 ธันวาคม 2556 ประกอบด้วยรายการดังต่อไปนี้

(หน่วย: พันบาท)

3.	รายการธุรกิจกับกิจการที่เกี่ยวข้องกัน

ในระหว่างงวด บริษัทฯและบริษัทย่อยมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ โดยสามารถสรุปได้ดังนี้

(หน่วย: ล้านบาท)

ยอดคงค้างระหว่างบริษัทฯและกิจการที่เกี่ยวข้องกัน ณ วันที่ 31 มีนาคม 2557 และ 31 ธันวาคม 2556               มีรายละเอียดดังนี้

ค่าตอบแทนกรรมการและผู้บริหาร

ในระหว่างงวดสามเดือนสิ้นสุดวันที่ 31 มีนาคม 2557 และ 2556 บริษัทฯและบริษัทย่อยมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

4.	เงินลงทุนชั่วคราว

4.1	หลักทรัพย์เพื่อค้า

ตั้งแต่ไตรมาสสามของปี 2551 บริษัท ฮานา ไมโครอิเล็คโทรนิคส อินเตอร์เนชั่นแนล จำกัด ซึ่งเป็นบริษัทย่อยในต่างประเทศได้ลงทุนในหน่วยลงทุนของกองทุนรวมของบริษัทที่จดทะเบียนในตลาดหลักทรัพย์ในรัฐเคย์แมน ไอส์แลนด์ หน่วยลงทุนของกองทรัสต์เพื่อการลงทุนในหุ้นกู้ที่ออกโดยธนาคารพาณิชย์แห่งหนึ่งในต่างประเทศ และในระหว่างปี 2555 ได้ลงทุนเพิ่มในตราสารหนี้ด้อยสิทธิไม่มีหลักประกันแบบมีดอกเบี้ยของบริษัทแห่งหนึ่งที่จดทะเบียนในตลาดหลักทรัพย์ในประเทศออสเตรเลีย โดยบริษัทย่อยได้             จัดประเภทเงินลงทุนดังกล่าวไว้เป็นเงินลงทุนในหลักทรัพย์เพื่อค้า

ณ วันที่ 31 มีนาคม 2557 บริษัทย่อยได้ประเมินมูลค่ายุติธรรมของเงินลงทุนของตราสารทุนในหน่วยลงทุนของกองทุนรวม กองทรัสต์เพื่อการลงทุนในหุ้นกู้ที่ออกโดยธนาคารพาณิชย์แห่งหนึ่งในต่างประเทศและตราสารหนี้ด้อยสิทธิไม่มีหลักประกันแบบมีดอกเบี้ยดังกล่าว โดยใช้มูลค่าอ้างอิงจากราคาตลาดในประเทศนั้น ๆ ซึ่งมูลค่ายุติธรรมของเงินลงทุนเพิ่มขึ้นจำนวน 0.01 ล้านเหรียญสหรัฐอเมริกา หรือเทียบเท่าประมาณ 0.25 ล้านบาท (2556: เพิ่มขึ้นจำนวน 0.04 ล้านเหรียญสหรัฐอเมริกา หรือเทียบเท่าประมาณ 0.72 ล้านบาท) บริษัทย่อยบันทึกการเปลี่ยนแปลงมูลค่ายุติธรรมของเงินลงทุนในหลักทรัพย์เพื่อค้าดังกล่าวในงบกำไรขาดทุน

4.2	หลักทรัพย์เผื่อขาย

นอกจากนี้ บริษัทย่อยดังกล่าวได้ลงทุนในตราสารหนี้ภาคเอกชนที่ออกโดยบริษัทหลายแห่งที่จดทะเบียนในตลาดหลักทรัพย์ในต่างประเทศและได้ลงทุนในหุ้นกู้ทั้งในประเทศและต่างประเทศ การลงทุนนี้ทำผ่านทางธนาคารพาณิชย์สามแห่งในต่างประเทศ โดยบริษัทย่อยจัดประเภทเงินลงทุนดังกล่าวเป็นเงินลงทุนในหลักทรัพย์เผื่อขาย ในระหว่างงวดสามเดือนสิ้นสุดวันที่ 31 มีนาคม 2557 บริษัทย่อยดังกล่าวได้ลงทุนเพิ่มในตราสารหนี้ภาคเอกชนที่ออกโดยบริษัทที่จดทะเบียนในตลาดหลักทรัพย์ในต่างประเทศและหุ้นกู้ในต่างประเทศ รวมถึงได้จำหน่ายตราสารหนี้ภาคเอกชนที่ออกโดยบริษัทหลายแห่งที่จดทะเบียนในตลาดหลักทรัพย์ในต่างประเทศและหุ้นกู้ในต่างประเทศบางส่วน โดยมีกำไรจากการจำหน่ายเงินลงทุนดังกล่าวเป็นจำนวนเงินรวม 0.26 ล้านเหรียญสหรัฐอเมริกา หรือเทียบเท่าประมาณ 8.61 ล้านบาท (2556: กำไรจำนวน 0.16 ล้านเหรียญสหรัฐอเมริกา หรือเทียบเท่าประมาณ 4.65 ล้านบาท)

ณ วันที่ 31 มีนาคม 2557 บริษัทย่อยได้ประเมินมูลค่ายุติธรรมของตราสารหนี้และหุ้นกู้คงเหลือ โดยใช้มูลค่าอ้างอิงจากธนาคารพาณิชย์สามแห่งข้างต้น ซึ่งมีส่วนเกินทุนจากการวัดมูลค่ายุติธรรมของเงินลงทุนเป็นจำนวน 4.39 ล้านเหรียญสหรัฐอเมริกา หรือเทียบเท่าประมาณ 142.33 ล้านบาท (2556: 6.91 ล้านเหรียญสหรัฐอเมริกา หรือเทียบเท่าประมาณ 202.57 ล้านบาท) บริษัทย่อยบันทึกกำไรจากการเปลี่ยนแปลงมูลค่ายุติธรรมของเงินลงทุนในหลักทรัพย์เผื่อขายจำนวนประมาณ 24.11 ล้านบาท ในกำไรขาดทุนเบ็ดเสร็จอื่นในงบกำไรขาดทุนเบ็ดเสร็จ (2556: ขาดทุนประมาณ 7.51 ล้านบาท)

ณ วันที่ 31 มีนาคม 2557 บริษัทย่อยได้นำเงินลงทุนชั่วคราวบางส่วนไปวางเป็นหลักทรัพย์ค้ำประกัน              เงินกู้ยืมระยะสั้นจากสถาบันการเงินตามที่กล่าวในหมายเหตุ 10

5.	ลูกหนี้การค้าและลูกหนี้อื่น

6.	รายการปรับสินค้าคงเหลือเป็นมูลค่าสุทธิที่จะได้รับ

รายการเปลี่ยนแปลงของบัญชีปรับสินค้าคงเหลือเป็นมูลค่าสุทธิที่จะได้รับสำหรับงวดสามเดือนสิ้นสุดวันที่               31 มีนาคม 2557 สรุปได้ดังนี้

(หน่วย: พันบาท)

7.	เงินลงทุนในบริษัทย่อย

(หน่วย: พันบาท)

8.	ที่ดิน อาคาร และอุปกรณ์

รายการเปลี่ยนแปลงของบัญชีที่ดิน อาคาร และอุปกรณ์สำหรับงวดสามเดือนสิ้นสุดวันที่ 31 มีนาคม 2557 สรุปได้ดังนี้

(หน่วย: พันบาท)

9.	สิทธิการเช่า

ในระหว่างปี 2556 บริษัทย่อยในต่างประเทศแห่งหนึ่งได้เข้าทำสัญญาเพื่อรับสิทธิการเช่าที่ดินสำหรับการก่อสร้างโรงงานอุตสาหกรรมและหอพักพนักงาน โดยมีอายุการเช่าเป็นระยะเวลา 50 ปี

รายการเปลี่ยนแปลงของบัญชีสิทธิการเช่าที่ดินสำหรับงวดสามเดือนสิ้นสุดวันที่ 31 มีนาคม 2557 สรุปได้ดังนี้

(หน่วย: พันบาท)

10.	เงินกู้ยืมระยะสั้นจากสถาบันการเงิน

ยอดคงเหลือของเงินกู้ยืมระยะสั้นจากสถาบันการเงินของบริษัทย่อยแห่งหนึ่งในต่างประเทศ ณ                   31 มีนาคม 2557 และ 31 ธันวาคม 2556 มีรายละเอียดดังนี้

(หน่วย: ล้าน)

เงินกู้ยืมระยะสั้นนี้ค้ำประกันโดยการจำนำเงินลงทุนชั่วคราวซึ่งบริษัทย่อยเปิดบัญชีไว้กับผู้ให้กู้

11.	เจ้าหนี้การค้าและเจ้าหนี้อื่น

12.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนสิ้นสุดวันที่ 31 มีนาคม 2557 และ 2556 สรุปได้ดังนี้

จำนวนภาษีเงินได้ที่เกี่ยวข้องกับส่วนประกอบแต่ละส่วนของกำไรขาดทุนเบ็ดเสร็จสำหรับงวดสามเดือนสิ้นสุดวันที่ 31 มีนาคม 2557 และ 2556 สรุปได้ดังนี้

13.	กำไรต่อหุ้น

กําไรต่อหุ้นขั้นพื้นฐานคำนวณโดยหารกำไรสำหรับงวดที่เป็นส่วนของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ถือโดยบุคคลภายนอกและออกอยู่ในระหว่างงวด

14.	เงินชดเชยค่าประกันความเสียหายจากเหตุการณ์อุทกภัย

ในระหว่างไตรมาสที่ 4 ของปี 2554 ได้เกิดเหตุการณ์อุทกภัยอย่างร้ายแรงในประเทศไทย ส่งผลให้โรงงานการผลิตของบริษัท ฮานา เซมิคอนดักเตอร์ (อยุธยา) จำกัด ซึ่งเป็นบริษัทย่อยของบริษัทฯที่ตั้งอยู่ในนิคมอุตสาหกรรมไฮเทคในจังหวัดพระนครศรีอยุธยา ได้ถูกน้ำท่วมในช่วงต้นเดือนตุลาคม 2554  มีผลให้บริษัทย่อยได้รับความเสียหายอย่างรุนแรงในทรัพย์สิน และการหยุดชะงักของธุรกิจ บริษัทย่อยได้สำรวจความเสียหายและบันทึกผลขาดทุนที่เกิดขึ้นจากเหตุการณ์อุทกภัยเป็นจำนวน 399 ล้านบาท ในส่วนของกำไรหรือขาดทุนสำหรับปี 2554 ซึ่งประกอบด้วยความเสียหายของสินทรัพย์ถาวรเป็นจำนวน 191 ล้านบาท ความเสียหายของสินค้าเป็นจำนวน 153 ล้านบาท และอื่นๆ เป็นจำนวน 55 ล้านบาท จำนวนนี้ได้รวมมูลค่าตามบัญชีของสินทรัพย์ถาวรที่เสียหายและต้องเปลี่ยนแทนไว้เต็มจำนวนแล้ว

บริษัทย่อยได้ดำเนินการเรียกร้องเงินชดเชยค่าประกันความเสียหายในทรัพย์สินและค่าประกันความเสียหายในส่วนของการหยุดชะงักทางธุรกิจจากผลของเหตุการณ์อุทกภัยที่เกิดขึ้น โดยบริษัทย่อยได้รับเงินชดเชยค่าประกันความเสียหายในทรัพย์สินงวดแรกเป็นจำนวน 300 ล้านบาทในเดือนกุมภาพันธ์ 2555 ดังนั้น ณ วันที่ 31 ธันวาคม 2554  บริษัทย่อยจึงได้รับรู้เงินชดเชยค่าประกันความเสียหายที่ได้รับนี้เป็นสินทรัพย์หมุนเวียนในงบแสดงฐานะการเงินและรับรู้จำนวนดังกล่าวในส่วนของกำไรหรือขาดทุนโดยแสดงสุทธิกับขาดทุนจากเหตุการณ์อุทกภัยในงบกำไรขาดทุน ซึ่งค่าสินไหมทดแทนที่รับรู้ไม่เกินผลขาดทุนจากความเสียหายของสินทรัพย์ถาวรและสินค้าตามที่กล่าวข้างต้น

ในระหว่างปี 2555 บริษัทย่อยได้รับเงินชดเชยค่าประกันความเสียหายในการหยุดชะงักทางธุรกิจเป็นจำนวนรวม 400 ล้านบาท บริษัทย่อยรับรู้เงินชดเชยค่าประกันความเสียหายที่ได้รับดังกล่าวเป็นรายได้อื่นในงบกำไรขาดทุนสำหรับปีสิ้นสุดวันที่ 31 ธันวาคม 2555

ต่อมาในระหว่างไตรมาสที่ 1 ไตรมาสที่ 2 และไตรมาสที่ 4 ของปี 2556 บริษัทย่อยได้รับเงินชดเชยค่าประกันความเสียหายในทรัพย์สินในส่วนที่เหลือเป็นจำนวน 30 ล้านบาท 712 ล้านบาท และ 188 ล้านบาท ตามลำดับ และมียอดคงค้างของเงินชดเชยค่าประกันความเสียหายค้างรับบันทึกไว้ในสินทรัพย์หมุนเวียนในงบแสดงฐานะการเงิน ณ วันที่ 31 ธันวาคม 2556 เป็นจำนวนเงิน 12 ล้านบาท บริษัทย่อยรับรู้เงินชดเชยค่าประกันความเสียหายในทรัพย์สินจำนวนรวม 942 ล้านบาท ในงบกำไรขาดทุนสำหรับปีสิ้นสุดวันที่               31 ธันวาคม 2556

อีกทั้งในระหว่างไตรมาสที่ 1 ของปี 2557 บริษัทย่อยได้รับเงินชดเชยค่าประกันความเสียหายในการหยุดชะงักทางธุรกิจในส่วนที่เหลือเป็นจำนวนเงิน 1,269  ล้านบาท และมียอดคงค้างของเงินชดเชย                      ค่าประกันความเสียหายค้างรับในส่วนของการหยุดชะงักทางธุรกิจ บันทึกไว้ในสินทรัพย์หมุนเวียนใน                  งบแสดงฐานะการเงิน ณ วันที่ 31 มีนาคม 2557 เป็นจำนวน 81 ล้านบาท บริษัทย่อยรับรู้เงินชดเชย                      ค่าประกันความเสียหายในการหยุดชะงักทางธุรกิจจำนวนรวม 1,350 ล้านบาท ในงบกำไรขาดทุนสำหรับงวดสามเดือนสิ้นสุดวันที่ 31 มีนาคม 2557

15.	ส่วนงานดำเนินงาน

บริษัทฯและบริษัทย่อยจัดโครงสร้างองค์กรเป็นหน่วยธุรกิจตามประเภทของผลิตภัณฑ์และบริการ ในระหว่างงวดปัจจุบันบริษัทฯและบริษัทย่อยไม่มีการเปลี่ยนแปลงโครงสร้างของส่วนงานดำเนินงานที่รายงาน

ข้อมูลรายได้และกำไรของส่วนงานของบริษัทฯและบริษัทย่อยสำหรับงวดสามเดือนสิ้นสุดวันที่ 31 มีนาคม 2557 และ 2556 มีดังต่อไปนี้

(หน่วย: ล้านบาท)

16.	ภาระผูกพันและหนี้สินที่อาจเกิดขึ้น

16.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2557 บริษัทฯและบริษัทย่อยมีภาระผูกพันรายจ่ายฝ่ายทุนที่เกี่ยวข้องกับการซื้อเครื่องจักรจำนวนเงินประมาณ 1.7 ล้านเหรียญสหรัฐอเมริกา หรือเทียบเท่าจำนวนรวมประมาณ 54ล้านบาท (31 ธันวาคม 2556: 2 ล้านเหรียญสหรัฐอเมริกา หรือเทียบเท่าจำนวนรวมประมาณ 66.2 ล้านบาท) และเฉพาะของบริษัทฯมีจำนวนเงินประมาณ 37.2 ล้านบาท (31 ธันวาคม 2556: 62.6 ล้านบาท)

นอกจากนั้น บริษัทฯและบริษัทย่อยแห่งหนึ่งในต่างประเทศมีภาระผูกพันรายจ่ายฝ่ายทุนที่เกี่ยวข้องกับการก่อสร้างโรงงานการผลิตจำนวนเงินประมาณ 43 ล้านบาท และ 10.25 ล้านเหรียญสหรัฐอเมริกา หรือเทียบเท่าประมาณ 333 ล้านบาท ตามลำดับ  (31 ธันวาคม 2556: เฉพาะของบริษัทฯมีจำนวนเงินประมาณ 170 ล้านบาท และ 5 ล้านบาท สำหรับโรงงานการผลิตและอาคารสำนักงาน ตามลำดับ)

16.2	ภาระผูกพันเกี่ยวกับสัญญาเช่าดำเนินงาน

บริษัทย่อยในต่างประเทศแห่งหนึ่งได้เข้าทำสัญญาเช่าโรงงานกับบริษัทอื่น สัญญาเช่ามีระยะเวลาตั้งแต่ปี 2555 จนถึงปี 2558 โดยมีค่าเช่าปีละประมาณ 0.8 ล้านหยวน

16.3	ภาระผูกพันเกี่ยวกับสัญญารับบริการด้านการตลาด

ตั้งแต่ปี 2544 บริษัทฯและบริษัทย่อยอีกสามแห่งได้เข้าทำสัญญารับบริการด้านการตลาดกับบริษัทย่อยในต่างประเทศแห่งหนึ่ง ซึ่งเงื่อนไขในสัญญาระบุให้บริษัทฯและบริษัทย่อยทั้งสามแห่งนั้นต้องชำระค่าบริการให้กับบริษัทย่อยดังกล่าวตามอัตราที่ระบุในสัญญา

16.4	การค้ำประกัน

ณ วันที่ 31 มีนาคม 2557 มีหนังสือค้ำประกันซึ่งออกโดยธนาคารในนามบริษัทฯและบริษัทย่อยเหลืออยู่เป็นจำนวนเงินประมาณ 130 ล้านบาท (31 ธันวาคม 2556: 132 ล้านบาท) และเฉพาะของ                      บริษัทฯเป็นจำนวนเงินประมาณ 97 ล้านบาท (31 ธันวาคม 2556: 92 ล้านบาท) ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจของบริษัทฯและบริษัทย่อย ซึ่งประกอบด้วยหนังสือค้ำประกันเพื่อการค้ำประกันการถูกประเมินภาษีจากกรมสรรพากรจำนวน 77 ล้านบาท (31 ธันวาคม 2556: 77 ล้านบาท) (ตามที่กล่าวไว้ในหมายเหตุ 16.5) และเพื่อค้ำประกันการใช้ไฟฟ้าและอื่นๆ จำนวน 53 ล้านบาท (31 ธันวาคม 2556: 55 ล้านบาท)

16.5	การประเมินภาษี

ในระหว่างไตรมาสที่ 2 และที่ 3 ของปี 2555 บริษัทฯได้รับหนังสือแจ้งการประเมินภาษีเงินได้นิติบุคคลสำหรับปี 2544 และ 2545 จากกรมสรรพากรจากการที่บริษัทฯเฉลี่ยค่าใช้จ่ายในการบริหาร ดอกเบี้ยจ่ายและผลขาดทุนจากอัตราแลกเปลี่ยนเงินตราต่างประเทศให้กับกิจการที่ได้รับการส่งเสริมการลงทุนสูงไป และได้นำผลขาดทุนสุทธิมาถือเป็นรายจ่ายสูงไป ทำให้ภาระภาษีของบริษัทฯสำหรับปี 2544 และ 2545 พร้อมเบี้ยปรับและเงินเพิ่มต่ำไปรวมเป็นจำนวนเงินประมาณ 20 ล้านบาท และ 44 ล้านบาท ตามลำดับ บริษัทฯได้บันทึกค่าใช้จ่ายจากการถูกประเมินภาษีดังกล่าวจำนวนประมาณ 64 ล้านบาท รวมเป็นค่าใช้จ่ายอื่นในงบกำไรขาดทุนสำหรับปีสิ้นสุดวันที่ 31 ธันวาคม 2555 บริษัทฯไม่เห็นด้วยกับการประเมินดังกล่าวและได้ยื่นอุทธรณ์ต่อคณะกรรมการพิจารณาอุทธรณ์ ในวันที่ 28 มิถุนายน 2555 และวันที่ 28 กันยายน 2555                      ซึ่ง ณ วันที่ 31 มีนาคม 2557 กรณีดังกล่าวอยู่ในระหว่างการพิจารณาของคณะกรรมการพิจารณา          อุธรณ์ บริษัทฯคาดว่าคณะกรรมการพิจารณาอุทธรณ์จะกลับผลการพิจารณาของกรมสรรพากรและมีผลให้บริษัทฯไม่ต้องจ่ายภาระภาษีดังกล่าว

นอกจากนี้ ในระหว่างไตรมาสที่ 3 ของปี 2556 บริษัทฯได้รับหนังสือแจ้งการประเมินภาษีเงินได้นิติบุคคลสำหรับปี 2546 จากกรมสรรพากรจากการที่บริษัทฯเฉลี่ยค่าใช้จ่ายในการบริหาร ดอกเบี้ยจ่ายและผลขาดทุนจากอัตราแลกเปลี่ยนเงินตราต่างประเทศให้กับกิจการที่ได้รับการส่งเสริมการลงทุนสูงไป และได้นำผลขาดทุนสุทธิมาถือเป็นรายจ่ายสูงไป ทำให้ภาระภาษีของบริษัทฯสำหรับปี 2546 พร้อมเบี้ยปรับและเงินเพิ่มต่ำไปรวมเป็นจำนวนเงินประมาณ 40 ล้านบาท และบริษัทฯได้บันทึกค่าใช้จ่ายจากการถูกประเมินภาษีดังกล่าวรวมเป็นค่าใช้จ่ายอื่นในงบกำไรขาดทุนสำหรับปีสิ้นสุดวันที่ 31 ธันวาคม 2556 ทั้งนี้ในวันที่ 24 กันยายน 2556 บริษัทฯได้ชำระภาษีดังกล่าวพร้อมเงินเพิ่มแล้วรวมเป็นจำนวน 27 ล้านบาท ในส่วนของเบี้ยปรับคงเหลือจำนวน 13 ล้านบาท บริษัทฯได้ดำเนินการยื่นอุทธรณ์ต่อคณะกรรมการพิจารณาอุทธรณ์เพื่อขอลดหย่อนเบี้ยปรับดังกล่าว

ทั้งนี้ จากผลสืบเนื่องของคำพิพากษาของศาลฎีกาสำหรับภาระภาษีของบริษัทฯสำหรับปี 2540 ข้างต้น เพื่อความรอบคอบบริษัทฯจึงได้ประเมินภาระภาษีจากการนำผลขาดทุนสุทธิมาถือเป็นรายจ่ายในการคำนวณภาษีสำหรับปี 2547 สูงไปและได้บันทึกค่าใช้จ่ายจากการประเมินภาษีที่อาจเกิดขึ้นสำหรับปี 2547 เป็นจำนวนประมาณ 70 ล้านบาท รวมเป็นค่าใช้จ่ายอื่นในงบกำไรขาดทุนสำหรับปีสิ้นสุดวันที่ 31 ธันวาคม 2556

ณ วันที่ 31 มีนาคม 2557 บริษัทฯได้ตั้งประมาณการภาระภาษีที่อาจเกิดขึ้นจากการถูกประเมินภาษีข้างต้นไว้ในบัญชีเป็นจำนวนรวมประมาณ 148 ล้านบาท (31 ธันวาคม 2556: 148 ล้านบาท) รวมทั้งบริษัทฯได้วางหนังสือค้ำประกันของธนาคารเป็นประกันการถูกประเมินภาษีดังกล่าวด้วย

17.	ความเสี่ยงจากอัตราแลกเปลี่ยน

บริษัทฯและบริษัทย่อยมีความเสี่ยงจากอัตราแลกเปลี่ยนที่สำคัญอันเกี่ยวเนื่องจากการซื้อหรือขายสินค้าเป็นเงินตราต่างประเทศ บริษัทฯและบริษัทย่อยได้ตกลงทำสัญญาซื้อขายเงินตราต่างประเทศล่วงหน้า ซึ่งส่วนใหญ่มีอายุสัญญาไม่เกินหนึ่งปีเพื่อใช้เป็นเครื่องมือในการบริหารความเสี่ยง

ณ วันที่ 31 มีนาคม 2557 และ 31 ธันวาคม 2556 บริษัทฯและบริษัทย่อยมียอดคงเหลือของสินทรัพย์และหนี้สินทางการเงินที่เป็นสกุลเงินตราต่างประเทศดังนี้

ณ วันที่ 31 มีนาคม 2557 และ 31 ธันวาคม 2556 บริษัทย่อยสองแห่งในต่างประเทศของบริษัทฯมียอดคงเหลือของสัญญาขายเงินตราต่างประเทศล่วงหน้าโดยมีรายละเอียดดังนี้

18.	เหตุการณ์ภายหลังรอบระยะเวลารายงาน

เมื่อวันที่ 30 เมษายน 2557 ที่ประชุมสามัญประจำปีผู้ถือหุ้นของบริษัทฯ ครั้งที่ 21/2557 ได้มีมติอนุมัติการจ่ายเงินปันผลสำหรับปี 2556 ให้แก่ผู้ถือหุ้นในอัตราหุ้นละ 1 บาท รวมเป็นเงินปันผลทั้งสิ้นประมาณ 805 ล้านบาท โดยบริษัทฯจะจ่ายเงินปันผลให้แก่ผู้ถือหุ้นในวันที่ 16 พฤษภาคม 2557

19.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการของบริษัทฯเมื่อวันที่ 14 พฤษภาคม 2557

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม  2557 | 31 ธันวาคม 2556 | 31 มีนาคม  2557 | 31 ธันวาคม 2556 |

| เงินสด | 629 | 697 | 196 | 160 |

| เงินฝากธนาคาร | 4,743,196 | 2,820,647 | 492,962 | 319,872 |

| เงินฝากประจำอายุไม่เกิน 3 เดือน | 1,189,449 | 1,364,355 | - | - |

| รวมเงินสดและรายการเทียบเท่าเงินสด | 5,933,274 | 4,185,699 | 493,158 | 320,032 |



|  | งบการเงินเฉพาะกิจการ | งบการเงินเฉพาะกิจการ |  |

|  | สำหรับงวดสามเดือน | สำหรับงวดสามเดือน |  |

|  | สิ้นสุดวันที่ 31 มีนาคม | สิ้นสุดวันที่ 31 มีนาคม | นโยบายการกำหนดราคา |

|  | 2557 | 2556 |  |

| รายการธุรกิจกับบริษัทย่อย                                   (ซึ่งได้ตัดออกจากงบการเงินรวมแล้ว) |  |  |  |

| ขายสินค้า | 3 | 4 | ราคาที่ตกลงร่วมกันเนื่องจากสินค้าที่จำหน่ายให้ลูกค้าแต่ละรายมีลักษณะเฉพาะเจาะจง |

| ค่าเช่ารับ | - | 1 | ราคาตามสัญญา |

| ซื้อวัตถุดิบ | 64 | 35 | ราคาทุนบวกส่วนเพิ่ม |

| ซื้อสินทรัพย์ถาวร | 12 | 3 | ราคาทุนบวกส่วนเพิ่ม |

| ค่าบริการจ่าย | 1 | - | ตามอัตราที่ระบุในสัญญา |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม  2557 | 31 ธันวาคม 2556 | 31 มีนาคม  2557 | 31 ธันวาคม 2556 |

| ลูกหนี้การค้าและลูกหนี้อื่น (หมายเหตุ 5) |  |  |  |  |

| ลูกหนี้การค้า - กิจการที่เกี่ยวข้องกัน |  |  |  |  |

| บริษัทย่อย | - | - | 20,066 | 5,695 |

| รวมลูกหนี้การค้า – กิจการที่เกี่ยวข้องกัน | - | - | 20,066 | 5,695 |

| ลูกหนี้อื่น - กิจการที่เกี่ยวข้องกัน |  |  |  |  |

| บริษัทย่อย | - | - | 107 | 91 |

| บริษัทที่เกี่ยวข้องกัน (มีกรรมการร่วมกัน) | 32 | 32 | - | - |

| รวมลูกหนี้อื่น - กิจการที่เกี่ยวข้องกัน | 32 | 32 | 107 | 91 |

| รวมลูกหนี้การค้าและลูกหนี้อื่น | 32 | 32 | 20,173 | 5,786 |

|  |  |  |  |  |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม  2557 | 31 ธันวาคม 2556 | 31 มีนาคม  2557 | 31 ธันวาคม 2556 |

| เจ้าหนี้การค้าและเจ้าหนี้อื่น (หมายเหตุ 11) |  |  |  |  |

| เจ้าหนี้การค้า - กิจการที่เกี่ยวข้องกัน |  |  |  |  |

| บริษัทย่อย | - | - | 425,475 | 387,092 |

| รวมเจ้าหนี้การค้า - กิจการที่เกี่ยวข้องกัน | - | - | 425,475 | 387,092 |

| เจ้าหนี้อื่น – กิจการที่เกี่ยวข้องกัน |  |  |  |  |

| บริษัทย่อย | - | - | 447 | 601 |

| รวมเจ้าหนี้อื่น – กิจการที่เกี่ยวข้องกัน | - | - | 447 | 601 |

| รวมเจ้าหนี้การค้าและเจ้าหนี้อื่น | - | - | 425,922 | 387,693 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2557 | 2556 | 2557 | 2556 |

| ผลประโยชน์ระยะสั้น | 17.8 | 14.5 | 2.7 | 2.6 |

| ผลประโยชน์หลังออกจากงาน | 0.2 | 1.6 | 0.2 | 0.2 |

| รวม | 18.0 | 16.1 | 2.9 | 2.8 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินรวม | งบการเงินรวม |

|  | 31 มีนาคม 2557 | 31 มีนาคม 2557 | 31 ธันวาคม 2556 | 31 ธันวาคม 2556 |

|  | ราคาทุน/ |  | ราคาทุน/ |  |

|  | ราคาตามบัญชี | มูลค่ายุติธรรม | ราคาตามบัญชี | มูลค่ายุติธรรม |

| หลักทรัพย์เพื่อค้า (หมายเหตุ 4.1) |  |  |  |  |

| ตราสารทุนในความต้องการของตลาดในต่างประเทศ | 97,330 | 109,965 | 98,441 | 110,899 |

| ตราสารหนี้ด้อยสิทธิไม่มีหลักประกัน | 28,403 | 30,080 | 27,710 | 29,317 |

| รวม | 125,733 | 140,045 | 126,151 | 140,216 |

| บวก:	กำไรจากการเปลี่ยนแปลงมูลค่ายุติธรรมของเงินลงทุน | 14,312 | - | 14,065 | - |

| เงินลงทุนในหลักทรัพย์เพื่อค้า | 140,045 | 140,045 | 140,216 | 140,216 |

| หลักทรัพย์เผื่อขาย (หมายเหตุ 4.2) |  |  |  |  |

| ตราสารหนี้ภาคเอกชนในความต้องการของตลาดในต่างประเทศ | 1,461,066 | 1,560,860 | 1,452,805 | 1,527,480 |

| หุ้นกู้ในประเทศ | 32,446 | 31,716 | 32,817 | 30,833 |

| หุ้นกู้ในต่างประเทศ | 893,278 | 936,544 | 780,256 | 825,782 |

| รวม | 2,386,790 | 2,529,120 | 2,265,878 | 2,384,095 |

| บวก:	ส่วนเกินทุนจากการวัดมูลค่ายุติธรรมของเงินลงทุน | 142,330 | - | 118,217 | - |

| เงินลงทุนในหลักทรัพย์เผื่อขาย | 2,529,120 | 2,529,120 | 2,384,095 | 2,384,095 |

| เงินฝากประจำกับสถาบันการเงิน |  |  |  |  |

| เงินฝากประจำไม่เกิน 1 ปี | 6,525 | 6,525 | - | - |

| เงินลงทุนในเงินฝากประจำกับสถาบันการเงิน | 6,525 | 6,525 | - | - |

| รวมเงินลงทุนชั่วคราว | 2,675,690 | 2,675,690 | 2,524,311 | 2,524,311 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

| อายุหนี้ค้างชำระ | 31 มีนาคม  2557 | 31 ธันวาคม 2556 | 31 มีนาคม  2557 | 31 ธันวาคม 2556 |

| ลูกหนี้การค้า - บริษัทย่อย |  |  |  |  |

| ยังไม่ถึงกำหนดชำระ | - | - | 8,540 | - |

| ค้างชำระ |  |  |  |  |

| ไม่เกิน 3 เดือน | - | - | 6,285 | 1,029 |

| 3 - 6 เดือน | - | - | 628 | 1,934 |

| 6 - 12 เดือน | - | - | 1,912 | 29 |

| มากกว่า 12 เดือน | - | - | 2,701 | 2,703 |

| รวมลูกหนี้การค้า - บริษัทย่อย (หมายเหตุ 3) | - | - | 20,066 | 5,695 |

|  |  |  |  |  |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| ยังไม่ถึงกำหนดชำระ | 2,264,827 | 2,410,361 | 1,028,100 | 1,140,571 |

| ค้างชำระ |  |  |  |  |

| น้อยกว่า 3 เดือน | 554,884 | 722,243 | 314,237 | 296,123 |

| 3 - 6 เดือน | 64,797 | 13,813 | 23,839 | 247 |

| 6 - 12 เดือน | 2,403 | 1,222 | 26 | - |

| มากกว่า 12 เดือน | 2,952 | 3,150 | 4 | 4 |

| รวมลูกหนี้การค้า - กิจการที่ไม่เกี่ยวข้องกัน | 2,889,863 | 3,150,789 | 1,366,206 | 1,436,945 |

| หัก: ค่าเผื่อหนี้สงสัยจะสูญ | (22,343) | (4,269) | - | - |

| รวมลูกหนี้การค้า - กิจการที่ไม่เกี่ยวข้องกัน - สุทธิ | 2,867,520 | 3,146,520 | 1,366,206 | 1,436,945 |

| รวมลูกหนี้การค้า - สุทธิ | 2,867,520 | 3,146,520 | 1,386,272 | 1,442,640 |

| ลูกหนี้อื่น - กิจการที่เกี่ยวข้องกัน (หมายเหตุ 3) | 32 | 32 | 107 | 91 |

| ลูกหนี้อื่น - กิจการที่ไม่เกี่ยวข้องกัน | 97,186 | 94,617 | 6,112 | 4,492 |

| รวมลูกหนี้อื่น | 97,218 | 94,649 | 6,219 | 4,583 |

| ลูกหนี้การค้าและลูกหนี้อื่น - สุทธิ | 2,964,738 | 3,241,169 | 1,392,491 | 1,447,223 |



|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 31 ธันวาคม 2556 | 301,873 | 267,060 |

| การปรับลดมูลค่าสินค้าคงเหลือระหว่างงวด | 46,427 | 37,666 |

| ตัดจำหน่ายสินค้าที่เสียหายและล้าสมัยระหว่างงวด | (37,342) | (37,342) |

| ผลต่างจากการแปลงค่างบการเงิน | (1) | - |

| ยอดคงเหลือ ณ วันที่ 31 มีนาคม 2557 | 310,957 | 267,384 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| ชื่อบริษัท | ทุนเรียกชำระแล้ว | ทุนเรียกชำระแล้ว | สัดส่วนเงินลงทุน | สัดส่วนเงินลงทุน | ราคาทุน | ราคาทุน |

|  | 31 มีนาคม | 31 ธันวาคม | 31 มีนาคม | 31 ธันวาคม | 31 มีนาคม | 31 ธันวาคม |

|  | 2557 | 2556 | 2557 | 2556 | 2557 | 2556 |

|  |  |  | ร้อยละ | ร้อยละ |  |  |

| บริษัท ฮานา เซมิคอนดักเตอร์ (อยุธยา) จำกัด | 1,200,000 | 1,200,000 | 58 | 58 | 2,142,910 | 2,142,910 |

| บริษัท ฮานา เซมิคอนดักเตอร์ (กรุงเทพ) จำกัด | 1,000,000 | 1,000,000 | 100 | 100 | 1,011,100 | 1,011,100 |

| บริษัท โอแมค เซลส์ จำกัด | 325 | 325 | 100 | 100 | 273,492 | 273,492 |

| บริษัท ฮานา ไมโครอิเล็คโทรนิคส (กัมพูชา) จำกัด | 155,947 | 155,947 | 100 | 100 | 155,947 | 155,947 |

| บริษัท ฮานา ไมโครอิเล็คโทรนิคส อินเตอร์เนชั่นแนล จำกัด | - | - | 100 | 100 | - | - |

| บริษัท ฮานา ไมโครอิเล็คโทรนิคส อินเวสท์เม้นท์ จำกัด | - | - | 100 | 100 | - | - |

| บริษัท ฮานา เทคโนโลยี กรุ๊ป จำกัด | - | - | 100 | 100 | - | - |

| รวมเงินลงทุนในบริษัทย่อย |  |  |  |  | 3,583,449 | 3,583,449 |



|  | งบการเงินรวม | งบการเงิน         เฉพาะกิจการ |

| มูลค่าสุทธิตามบัญชี ณ วันที่ 31 ธันวาคม 2556 | 6,691,459 | 2,363,295 |

| ซื้อเพิ่มระหว่างงวด - ราคาทุน | 295,254 | 205,955 |

| จำหน่าย/ตัดจำหน่ายระหว่างงวด - มูลค่าสุทธิตามบัญชี ณ วันที่จำหน่าย/ตัดจำหน่าย | (17,687) | (1,203) |

| ค่าเสื่อมราคาสำหรับงวด | (287,761) | (67,898) |

| โอนกลับค่าเผื่อการด้อยค่าระหว่างงวด | 11,801 | - |

| ผลต่างจากการแปลงค่างบการเงิน | (65,402) | - |

| มูลค่าสุทธิตามบัญชี ณ วันที่ 31 มีนาคม 2557 | 6,627,664 | 2,500,149 |



|  |  | งบการเงินรวม |

| มูลค่าสุทธิตามบัญชี ณ วันที่ 31 ธันวาคม 2556 |  | 153,418 |

| ผลต่างจากการแปลงค่างบการเงิน |  | (1,732) |

| มูลค่าสุทธิตามบัญชี ณ วันที่ 31 มีนาคม 2557 |  | 151,686 |



|  | 31 มีนาคม 2557 | 31 ธันวาคม 2556 | 31 ธันวาคม 2556 |

|  | เหรียญออสเตรเลีย | เหรียญออสเตรเลีย | เหรียญออสเตรเลีย |

| เงินกู้ยืมคงเหลือ | 0.46 | 0.46 | 0.55 |

| อัตราดอกเบี้ย (ร้อยละต่อปี) | 3.21 | 3.21 | 3.03 - 3.64 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2557 | 31 ธันวาคม 2556 | 31 มีนาคม 2557 | 31 ธันวาคม 2556 |

| เจ้าหนี้การค้า - บริษัทย่อย (หมายเหตุ 3) | - | - | 425,475 | 387,092 |

| เจ้าหนี้การค้า - กิจการที่ไม่เกี่ยวข้องกัน | 2,062,044 | 2,015,112 | 1,040,325 | 958,523 |

| เงินรับล่วงหน้าจากลูกค้า | 159,282 | 154,542 | 29,146 | 24,654 |

| เจ้าหนี้ค่าซื้อเครื่องจักร | 113,376 | 82,312 | 63,850 | 32,294 |

| เจ้าหนี้อื่น - กิจการที่เกี่ยวข้องกัน (หมายเหตุ 3) | - | - | 447 | 601 |

| ค่าใช้จ่ายค้างจ่าย | 238,627 | 232,893 | 54,056 | 36,027 |

| รวมเจ้าหนี้การค้าและเจ้าหนี้อื่น | 2,573,329 | 2,484,859 | 1,613,299 | 1,439,191 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2557 | 2556 | 2557 | 2556 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 277,839 | 4,510 | 6,929 | 4,400 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (211) | (5,209) | (594) | (5,615) |

| ค่าใช้จ่าย(รายได้)ภาษีเงินได้ที่แสดงอยู่ในงบกำไรขาดทุน | 277,628 | (699) | 6,335 | (1,215) |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2557 | 2556 | 2557 | 2556 |

| ภาษีเงินได้รอการตัดบัญชีที่เกี่ยวข้องกับผลต่างของอัตราแลกเปลี่ยนจากการแปลงค่างบการเงินที่เป็นเงินตราต่างประเทศ | 369 | 393 | - | - |



|  | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม | งบการเงินรวมสำหรับงวดสามเดือนสิ้นสุดวันที่ 31 มีนาคม |

|  | ส่วนงานผลิต       แผงวงจรอิเล็คทรอนิกส์ (PCBA) | ส่วนงานผลิต       แผงวงจรอิเล็คทรอนิกส์ (PCBA) | ส่วนงานผลิตIntegrated Circuit    (IC) | ส่วนงานผลิตIntegrated Circuit    (IC) | อื่นๆ | อื่นๆ | รวมส่วนงาน | รวมส่วนงาน | ตัดรายการระหว่างกัน | ตัดรายการระหว่างกัน | งบการเงินรวม | งบการเงินรวม |

|  | 2557 | 2556 | 2557 | 2556 | 2557 | 2556 | 2557 | 2556 | 2557 | 2556 | 2557 | 2556 |

| รายได้จากการขายให้ลูกค้าภายนอก | 3,130 | 2,559 | 1,499 | 1,020 | 41 | 43 | 4,670 | 3,622 | - | - | 4,670 | 3,622 |

| รายได้ระหว่างส่วนงาน | 821 | 731 | 240 | 209 | 336 | 252 | 1,397 | 1,192 | (1,397) | (1,192) | - | - |

| รวมรายได้ | 3,951 | 3,290 | 1,739 | 1,229 | 377 | 295 | 6,067 | 4,814 | (1,397) | (1,192) | 4,670 | 3,622 |

| กำไร(ขาดทุน)จากการดำเนินงานตามส่วนงาน | 421 | 208 | 151 | (45) | 9 | 11 | 581 | 174 | - | - | 581 | 174 |

| เงินชดเชยค่าประกันความเสียหาย |  |  |  |  |  |  |  |  |  |  | 1,350 | 30 |

| รายได้อื่น |  |  |  |  |  |  |  |  |  |  | 105 | 102 |

| กำไรจากอัตราแลกเปลี่ยน |  |  |  |  |  |  |  |  |  |  | 74 | 72 |

| ค่าใช้จ่ายในการขาย |  |  |  |  |  |  |  |  |  |  | (30) | (29) |

| ค่าใช้จ่ายในการบริหาร |  |  |  |  |  |  |  |  |  |  | (204) | (199) |

| ค่าใช้จ่ายอื่น |  |  |  |  |  |  |  |  |  |  | (6) | (5) |

| ค่าใช้จ่ายทางการเงิน |  |  |  |  |  |  |  |  |  |  | (2) | (2) |

| กำไรก่อนค่าใช้จ่ายภาษีเงินได้ |  |  |  |  |  |  |  |  |  |  | 1,868 | 143 |

| ค่าใช้จ่ายภาษีเงินได้ |  |  |  |  |  |  |  |  |  |  | (278) | 1 |

| กำไรสำหรับงวด |  |  |  |  |  |  |  |  |  |  | 1,590 | 144 |



| สกุลเงิน | สินทรัพย์ทางการเงิน               ณ วันที่ | สินทรัพย์ทางการเงิน               ณ วันที่ | หนี้สินทางการเงิน                    ณ วันที่ | หนี้สินทางการเงิน                    ณ วันที่ | อัตราแลกเปลี่ยนเฉลี่ย                                    ณ วันที่ | อัตราแลกเปลี่ยนเฉลี่ย                                    ณ วันที่ |

|  | 31 มีนาคม | 31 ธันวาคม | 31 มีนาคม | 31 ธันวาคม | 31 มีนาคม | 31 ธันวาคม |

|  | 2557 | 2556 | 2557 | 2556 | 2557 | 2556 |

|  | (ล้าน) | (ล้าน) | (ล้าน) | (ล้าน) | (บาทต่อหน่วยเงินตราต่างประเทศ) | (บาทต่อหน่วยเงินตราต่างประเทศ) |

| เหรียญสหรัฐอเมริกา | 292 | 201 | 69 | 12 | 32.4432 | 32.8136 |

| หยวนสาธารณรัฐประชาชนจีน | 272 | 288 | 68 | 85 | 5.2245 | 5.4087 |

| เยน | 203 | 90 | 24 | 5 | 0.3155 | 0.3130 |

| รูเปียอินเดีย | 43 | 43 | - | - | 0.5415 | 0.5289 |

| ยูโร | 17 | 7 | - | - | 44.6075 | 45.0217 |

| ปอนด์สเตอริง | 10 | 3 | - | - | 53.9651 | 53.9162 |

| เหรียญออสเตรเลีย | 6 | 2 | 1 | 1 | 29.9958 | 29.1776 |

| เหรียญฮ่องกง | 5 | 4 | 1 | - | 4.1821 | 4.2316 |

| เหรียญสิงคโปร์ | 3 | 2 | - | - | 25.7764 | 25.8826 |

| บราซิลรีล | 3 | 2 | - | - | 14.4900 | 13.7700 |



| ณ วันที่ 31 มีนาคม 2557 | ณ วันที่ 31 มีนาคม 2557 | ณ วันที่ 31 มีนาคม 2557 |

| จำนวนที่ขาย | วันครบกำหนดตามสัญญา | อัตราแลกเปลี่ยนตามสัญญาของจำนวนที่ขาย |

| (ล้านเหรียญสหรัฐอเมริกา) |  | (บาทต่อเหรียญสหรัฐอเมริกา) |

| 10 | 4 เมษายน 2557 | 33.09 |

| 10 | 28 เมษายน 2557 | 32.59 |

| 10 | 6 พฤษภาคม 2557 | 32.70 |

| 10 | 28 พฤษภาคม 2557 | 32.60 |

| 20 | 17 มิถุนายน 2557 | 32.53 |

| 20 | 29 สิงหาคม 2557 | 32.95 |

| 20 | 15 กันยายน 2557 | 32.74 |

|  |  |  |

| (ล้านเหรียญยูโร) |  | (เหรียญสหรัฐอเมริกาต่อยูโร) |

| 3 | 12 พฤษภาคม 2557 | 1.35 |



| ณ วันที่ 31 ธันวาคม 2556 | ณ วันที่ 31 ธันวาคม 2556 | ณ วันที่ 31 ธันวาคม 2556 |

| จำนวนที่ขาย | วันครบกำหนดตามสัญญา | อัตราแลกเปลี่ยนตามสัญญาของจำนวนที่ขาย |

| (ล้านเหรียญสหรัฐอเมริกา) |  | (บาทต่อเหรียญสหรัฐอเมริกา) |

| 10 | 27 มกราคม 2557 | 32.85 |

| 10 | 4 กุมภาพันธ์ 2557 | 31.22 |

| 10 | 28 กุมภาพันธ์ 2557 | 31.85 |

| 10 | 28 กุมภาพันธ์ 2557 | 32.05 |

| 10 | 3 มีนาคม 2557 | 32.49 |

| 20 | 15 มกราคม 2557 | 31.45 |

| 20 | 15 มกราคม 2557 | 31.44 |

| 20 | 31 มกราคม 2557 | 32.23 |

| (ล้านเหรียญยูโร) |  | (เหรียญสหรัฐอเมริกาต่อยูโร) |

| 3 | 12 พฤษภาคม 2557 | 1.35 |